ddrg/super_eurlex huggingface dataset:
A Tanács határozata

(1981. június 24.)

az Állat-egészségügyi Állandó Bizottság eljárásai tekintetében a 73/88/EGK, a 77/97/EGK, a 79/509/EGK, a 79/510/EGK, a 80/877/EGK, a 80/1096/EGK és a 80/1097/EGK határozat módosításáról

(81/477/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 68/361/EGK tanácsi határozattal [3] létrehozott Állat-egészségügyi Állandó Bizottság az 1981. június 21-ig, illetve 22-ig hatályos eljárásoknak megfelelően nyilvánít véleményt;

mivel az első ügyet 1972. december 22-én terjesztették a bizottság elé; mivel elegendő idő telt el ahhoz, hogy ezen eljárásokról végleges döntést lehessen hozni; mivel ezért az említett eljárások hatályát nem kell a továbbiakban korlátozni;

mivel a jelenlegi eljárások alkalmazása során szerzett tapasztalatok azt mutatják, hogy azok alapvetően hatékony módszerként szolgálnak azon határozatok gyors elfogadásához, amelyre elsődlegesen szánták azokat;

mivel továbbá, Görögország csatlakozását követően, ki kell igazítani a bizottságban a szükséges többséget képező szavazatszámot, az 1979-es csatlakozási okmány elfogadását követően elfogadott olyan jogi aktusok tekintetében, amelyek még nem kerültek kiigazításra,

ELFOGADTA EZT A HATÁROZATOT:

1. cikk

A következő rendelkezések hatályukat vesztik:

- a 73/88/EGK határozat [4] 8. cikke,

- a 77/97/EGK határozat [5] 7. cikke,

- a 79/509/EGK [6], a 79/510/EGK [7] és a 80/877/EGK [8] határozat 6. cikke,

- a 80/1096/EGK határozat [9] 7. cikke,

- a 80/1097/EGK határozat [10] 9. cikke.

2. cikk

A 79/509/EGK, a 79/510/EGK és a 80/877/EGK határozat 5. cikkének (3) bekezdésében, a 80/1096/EGK határozat 6. cikkének (3) bekezdésében, valamint a 80/1097/EGK határozat 8. cikkének (3) bekezdésében a "41" szám helyébe a "45" szám lép.

3. cikk

A Tanács 1987. július 1. előtt felülvizsgálja, a Bizottság Állat-egészségügyi Állandó Bizottság működéséről szóló, szükség esetén megfelelő javaslatokat tartalmazó jelentése alapján, az említett bizottság eljárását.

4. cikk

Ennek a határozatnak a tagállamok a címzettjei.

Kelt Luxembourgban, 1981. június 24-én.

a Tanács részéről

az elnök

G. M. V. van Aardenne

[1] HL C 102., 1981.5.5., 4. o.

[2] 1981. június 19-i vélemény (a Hivatalos Lapban még nem tették közzé).

[3] HL L 255., 1968.10.18., 23. o.

[4] HL L 106., 1973.4.20., 26. o.

[5] HL L 26., 1977.1.31., 78. o.

[6] HL L 133., 1979.5.31., 27. o.

[7] HL L 133., 1979.5.31., 29. o.

[8] HL L 250., 1980.9.23., 12. o.

[9] HL L 325., 1980.12.1., 5. o.

[10] HL L 325., 1980.12.1., 8. o.

--------------------------------------------------
A Bizottság határozata

(1981. február 10.)

a gabonavetőmagok csomagolásán az előírt tájékoztatás eltüntethetetlen nyomással való feltüntetésének engedélyezéséről szóló 80/755/EGK határozat módosításáról

(81/109/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 79/692/EGK irányelvvel [1] módosított, a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [2] és különösen annak 10. cikke (1) bekezdése a) pontjának utolsó mondatára,

mivel a gabonavetőmag elvileg csak akkor hozható forgalomba, ha csomagolását a 66/402/EGK irányelvben meghatározott rendelkezésekkel összhangban hatósági címkével látják el;

mivel az említett rendelkezések szerint engedélyezhető az előírt tájékoztatásnak magán a csomagoláson eltüntethetetlen nyomással történő feltüntetése a címke esetében meghatározott modell alapján;

mivel az ilyen engedély bizonyos feltételek mellett adható, amelyek biztosítják, hogy a felelősség a minősítő hatóságot terheli;

mivel a 80/755/EGK határozat [3] értelmében a Bizottság már adott ki ilyen engedélyt;

mivel a fent említett határozat alkalmazása során nyilvánvalóvá vált, hogy a szóban forgó rendeletet a mintavételkor a csomagolásra nyomtatandó vagy pecsételendő előírt tájékoztatás tekintetében módosítani kell;

mivel az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT A HATÁROZATOT:

1. cikk

A 80/755/EGK határozat 1. cikke (2) bekezdésének c) pontja a következőképpen módosul:

- a "IV. melléklet (A) (a) (3.3a) és a (6) bekezdés" helyébe a "IV. melléklet (A) (a) (3) és (3a) bekezdés" szöveg lép,

- a német nyelvű szövegben a "nicht vor" szöveg helyébe a "bei" szó lép.

2. cikk

Ennek a határozatnak a tagállamok a címzettjei.

Kelt Brüsszelben, 1981. február 10-én.

a Bizottság részéről

Poul Dalsager

a Bizottság tagja

[1] HL L 205., 1979.8.13., 1. o.

[2] HL 125., 1966.7.11., 2309/66. o.

[3] HL L 207., 1980.8.9., 37. o.

--------------------------------------------------
A kormányzótanács határozata

(1981. május 31.)

az ECU-nek a Bank elszámolási egységeként való elfogadása tekintetében az Európai Beruházási Bank alapokmányának módosításáról

AZ EURÓPAI BERUHÁZÁSI BANK KORMÁNYZÓTANÁCSA,

figyelembe véve, hogy az Európai Beruházási Bank alapokmányáról szóló jegyzőkönyv egyes rendelkezéseinek módosításáról szóló 1975. július 10-i szerződésnek megfelelően a Kormányzótanács az Igazgatótanács javaslata alapján, egyhangúlag módosíthatja az elszámolási egység meghatározását, továbbá megváltoztathatja az elszámolási egységben kifejezett összegek nemzeti valutába, illetve a nemzeti valuták elszámolási egységben kifejezett összegekre történő átváltásának módszerét,

tekintettel 1977. december 30-i határozatára

tekintettel az Alapokmány 4. és 7. cikkére

tekintettel az Igazgatótanács 1981. március 31-i javaslatára

EGYHANGÚLAG A KÖVETKEZŐKÉPPEN HATÁROZOTT:

1. A Bank alapokmányának 4. cikke (1) bekezdésének az elszámolási egység meghatározásáról szóló második albekezdésének helyébe a következő szöveg lép:

"Az elszámolási egységet úgy kell meghatározni, mint az Európai Közösségek által használt ECU-t."

2. A Bank elszámolási egységének kiszámítására vonatkozó, az 1977. december 30-i határozatban foglalt módszer hatályát veszti.

3. Ez a határozat 1981 január 1-jén lép hatályba.

4. Ez a határozat nem érinti a Kormányzótanács által a Bank alapokmányának 4. cikke (1) bekezdésének harmadik albekezdése és 7. cikkének (4) bekezdése alapján meghozott határozatokat.

a Kormányzótanács részéről

az elnök

G. Fitzgerald

a titkár

E. Greppi

--------------------------------------------------
HELYESBÍTÉS
a Vámegyüttműködési Tanács kereskedelmi számlákkal szemben támasztott vámhivatali
követelményekről szóló ajánlásának a Közösség nevében történő elfogadá sáról szóló
82/457/EGK bizottsági határozathoz
(Az Európai Közösségek Hivatalos Lapja L 204., 1982.7.12., 27. o.; magyar nyelvű különkiadás 2. fejezet,
01. kötet, 406. o.)
1. A Vámegyüttműködési Tanács ajánlásának kérésében
a következő szövegrész: „KÉRIA Tanács tagállamait és a Tanácson kívüli tagállamokat, valamint a
vám- és gazdasági uniókat, melyek ezt az ajánlást elfogadják, hogytájékoztassák a főtitkárt erről és …”
helyesen: „KÉRIazon tagállamokat, amelyek ezt az ajánlást elfogadják, hogytájékoztassák a főtitkárt az elfogadás tényéről és …”.02/16. kötet HU Az Európai Unió Hivatalos Lapja 111
A Tanács határozata

(1982. április 26.)

a szabályozott termonukleáris fúzió és a plazmafizika területén létrejött együttműködési megállapodások módosításáról szóló jegyzőkönyveknek a Bizottság, valamint a Svéd Királyság és a Svájci Államszövetség általi elfogadásának jóváhagyásáról

(82/269/Euratom)

AZ EURÓPAI KÖZÖSSÉGEK TANÁCSA,

tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,

tekintettel a Bizottság által benyújtott tervezetre,

mivel a Bizottság a Tanács irányelveivel összhangban tárgyalásokat folytatott a Svédországgal és Svájccal a szabályozott termonukleáris fúzió és a plazmafizika területén kötött együttműködési megállapodások módosításáról szóló jegyzőkönyvekről;

mivel e jegyzőkönyvek Bizottság által történő elfogadását következésképpen kívánatos jóváhagyni,

A KÖVETKEZŐKÉPPEN HATÁROZOTT:

Egyetlen cikk

A szabályozott termonukleáris fúzió és a plazmafizika területén kötött együttműködési megállapodások módosításáról szóló jegyzőkönyveknek a Bizottság, valamint a Svéd Királyság és a Svájci Államszövetség általi elfogadását a Tanács jóváhagyja.

E jegyzőkönyvek szövegét csatolták e határozathoz.

Kelt Luxembourgban, 1982. április 26-án.

a Tanács részéről

az elnök

L. Tindemans

--------------------------------------------------
A Tanács határozata

(1982. július 19.)

az Európai Gazdasági Közösség és a Szenegáli Köztársaság kormánya között létrejött, az 1979. június 15-én aláírt, a Szenegál partjainál folytatott halászatról szóló megállapodás módosításáról szóló megállapodás, valamint az arra vonatkozó jegyzőkönyv megkötéséről

(82/531/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közösség és Szenegál a Szenegáli Köztársaság kormánya és az Európai Gazdasági Közösség közötti, a Szenegál partjainál folytatott halászatról szóló megállapodás [2] 17. cikkének második albekezdésével összhangban tárgyalásokat folytatott a mellékletek vagy a megállapodás 9. cikkében említett jegyzőkönyv módosításainak vagy kiegészítéseinek meghatározása érdekében;

mivel a fenti tárgyalásokat követően 1982. január 21-én egy, a fent említett halászati megállapodás módosításáról szóló megállapodást és egy jegyzőkönyvet írtak alá;

mivel a Közösség érdekében áll a megállapodás jóváhagyása;

mivel a megállapodás megkötése tárgytalanná teszi a Szenegáli Köztársaság és az Európai Gazdasági Közösség között létrejött, a Szenegál partjainál folytatott halászatról szóló megállapodás módosításáról szóló megállapodás, valamint az arra vonatkozó jegyzőkönyv ideiglenes alkalmazásáról szóló, levélváltás formájában létrejött megállapodás megkötéséről szóló, 1981. december 21-i 81/1055/EGK tanácsi határozatot [3],

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Szenegáli Köztársaság között létrejött, az 1979. június 15-én aláírt, a Szenegál partjainál folytatott halászatról szóló megállapodás módosításáról szóló megállapodást, valamint az arra vonatkozó jegyzőkönyvet a Közösség nevében a Tanács jóváhagyja.

Az első albekezdésben említett szövegeket csatolták e határozathoz.

2. cikk

A megállapodás 2. cikkében előírt értesítést a Tanács elnöke küldi meg [4].

3. cikk

A 81/1055/EGK határozat a megállapodás hatálybalépésétől kezdődően hatályát veszti.

Kelt Brüsszelben, 1982. július 19-én.

a Tanács részéről

az elnök

B. Westh

[1] HL C 125., 1982.5.17., 188. o.

[2] HL L 226., 1980.8.29., 17. o.

[3] HL L 379., 1981.12.31., 64. o.

[4] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Bizottság határozata

(1982. június 24.)

a vándorló, vadon élő állatfajok védelméről szóló egyezmény megkötéséről

(82/461/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 235. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel az 1973. november 22-i nyilatkozattal [3] elfogadásra került az Európai Közösségek környezetvédelmi cselekvési programja, s azt kiegészítette az 1977. május 17-i állásfoglalás [4]; mivel a Közösségben a környezetvédelmi politika ezen intézkedésekben meghatározott célja az életminőség javítása és a környezet védelme;

mivel a Tanács elfogadta a vadon élő madarak védelméről szóló 79/409/EGK irányelvet [5];

mivel a Közösség részt vett a vándorló, vadon élő állatfajok védelméről szóló egyezmény megkötésével kapcsolatos tárgyalásokban;

mivel az egyezmény Közösség általi megkötése szükséges ahhoz, hogy a Közösség számára lehetővé váljon, hogy tárgyalásokat folytasson és megköthesse az egyezmény által előírt regionális megállapodásokat, amennyiben ezen megállapodások a 79/409/EGK irányelv szerint a Közösség kizárólagos hatáskörébe tartoznak;

mivel az egyezmény Közösség általi megkötése nem vonja maga után a Közösség kizárólagos hatáskörének kiterjesztését, s ez nem érinti a Közösség által a későbbiekben esetleg elfogadásra kerülő jogszabályokat;

mivel Grönland természeti helyzetének és lakossága életkörülményeinek különleges voltát figyelembe véve Grönlandot ki kell zárni az egyezmény hatálya alól,

A KÖVETKEZŐ HATÁROZATOT HOZTA:

1. cikk

A vándorló, vadon élő állatfajok védelméről szóló egyezményt az Európai Gazdasági Közösség jóváhagyja.

Az egyezmény szövege e határozat mellékletét képezi.

2. cikk

A Tanács elnöke a Szerződésben előírt feltételek szerint letétbe helyezi az egyezmény XVII. cikke által előírt, Grönland kivételével mindazon területekre vonatkozó csatlakozási okmányt, amely az Európai Gazdasági Közösséget létrehozó Szerződés hatálya alá tartozik.

Kelt Luxembourgban, 1982. június 24-én.

a Tanács részéről

az elnök

F. Aerts

[1] HL C 327., 1981.12.14., 95. o.

[2] HL C 300., 1980.11.18., 15. o.

[3] HL C 112., 1973.12.20., 1. o.

[4] HL C 139., 1977.6.13., 1. o.

[5] HL L 103., 1979.4.25., 1. o.

--------------------------------------------------
A Tanács határozata

(1982. december 13.)

az Atlanti-óceán északi körzetében élő lazac védelméről szóló egyezmény megkötéséről

(82/886/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság ajánlására,

tekintettel az Európai Parlament véleményére [1],

mivel a nemzetközi együttműködés alapvető fontosságú ahhoz, hogy az Atlanti-óceán északi körzetében élő lazacállományok védelmét, helyreállítását, gyarapítását és ésszerű kezelését biztosítsák;

mivel a Közösség tárgyalásokat folytatott, amelynek során az 1982. január 18. és 22. között Reykjavíkban megrendezett diplomáciai konferencián elfogadták az Atlanti-óceán északi körzetében élő lazac védelméről szóló egyezményt;

mivel ez az egyezmény figyelembe veszi az Egyesült Nemzetek Szervezetének harmadik tengerjogi konferenciáján megfogalmazott, az anadrom vándorló halállományokról szóló egyezménytervezet rendelkezéseit;

mivel az egyezmény célszerű keretet nyújt a nemzetközi együttműködéshez, amely biztosítja az Atlanti-óceán északi körzetében élő lazacállományok védelmét, helyreállítását, gyarapítását és ésszerű kezelését;

mivel az egyezmény kielégítő egyensúlyt teremt azon államok érdekei között, amelyek folyóiból a lazac származik, illetve amelyek halászati joghatósága alá tartoznak azok a területek, ahol lazacot halásznak,

A KÖVETKEZŐKÉPPEN HATÁROZOTT:

Egyetlen cikk

Az Atlanti-óceán északi körzetében élő lazac védelméről szóló egyezményt az Európai Gazdasági Közösség nevében a Tanács jóváhagyja.

Az egyezmény szövegét csatolták e határozathoz.

Kelt Brüsszelben, 1982. december 13-án.

a Tanács részéről

az elnök

N. A. Kofoed

[1] HL C 238., 1982.9.13., 106. o.

--------------------------------------------------
A Tanács határozata

(1982. július 19.)

az Európai Gazdasági Közösség és a Thaiföldi Királyság között a manióka termeléséről, forgalmazásáról és kereskedelméről szóló együttműködési megállapodás létrehozásáról

(82/945/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel a manióka termeléséről, forgalmazásáról és kereskedelméről szóló együttműködési megállapodás létrehozása az Európai Gazdasági Közösség és a Thaiföldi Királyság között megfelel a felek kölcsönös érdekeinek,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Thaiföldi Királyság között létrejött, a manióka termeléséről, forgalmazásáról és kereskedelméről szóló együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1982. július 19-én.

a Tanács részéről

az elnök

K. Olesen

--------------------------------------------------
A Tanács határozata

(1982. június 14.)

a Vámegyüttműködési Tanács kereskedelmi számlákkal szemben támasztott vámhivatali követelményekről szóló ajánlásának a Közösség nevében történő elfogadásáról

(82/457/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság ajánlására,

mivel a Vámegyüttműködési Tanács ajánlását – a kereskedelmi számlákkal szemben támasztott vámhivatali követelményekről – a Közösség azonnali hatállyal el tudja fogadni,

A KÖVETKEZŐKÉPPEN HATÁROZOTT:

1. cikk

A Vámegyüttműködési Tanács 1979. május 16-i ajánlását a kereskedelmi számlákkal szemben támasztott vámhivatali követelményekről a Közösség nevében e határozattal azonnali hatállyal elfogadja.

Az ajánlás pontos szövegét csatolták e határozathoz.

2. cikk

A Tanács elnöke kijelöli azt a személyt, aki jogosult a Vámegyüttműködési Tanács főtitkárát tájékoztatni arról, hogy a Közösség azonnali hatállyal elfogadta az 1. cikkben említett vámügyi ajánlást.

Kelt Luxembourgban, 1982. június 14-én.

a Tanács részéről

az elnök

P. de Keersmaeker

--------------------------------------------------

A VÁMEGYÜTTMŰKÖDÉSI TANÁCS AJÁNLÁSA

(1979. MÁJUS 16.)

A KERESKEDELMI SZÁMLÁKKAL SZEMBEN ALKALMAZANDÓ VÁMHIVATALI KÖVETELMÉNYEKRŐL

A VÁMEGYÜTTMŰKÖDÉSI TANÁCS,

azzal az óhajjal, hogy a nemzetközi áruforgalmat elősegítendő, lehetővé tegye az adatsokszorosítás és -átvitel korszerű eljárásainak alkalmazását a kereskedelemben,

tekintettel – többek között – nemzetközi szinten vállalt törekvésekre is, amelyek lehetővé teszik az egyes nemzetközi kereskedelmi tranzakciókhoz szükséges összes okmány kiállítását egyetlen mintáról, egyfordulós eljárás keretében,

tekintettel az 1979 márciusában az ECE "Kereskedelemkönnyítési Munkacsoport" által elfogadott ajánlásra, ami az aláírást és a meghatalmazást illeti – a mechanikus vagy elektronikus adatátviteli eljárás általános alkalmazása változtatást igényel a sajátkezű aláírás eddigi gyakorlatában,

figyelembe véve, hogy egy vámcélból igényelt aláírás a kereskedelmi számlán semmilyen különleges biztosítékot nem nyújt a vámhatóságoknak annak valódiságára vonatkozóan,

AJÁNLJA A TAGÁLLAMOKNAK,

1. hogy bármilyen eljárás keretében, például az egyfordulós eljárásban előállított kereskedelmi számlákat is ismerjék el, ha azokat áruellenőrzés keretében követelik meg;

2. tartózkodjanak aláírás megkövetelésétől vámügyekben, az árunyilatkozathoz bizonylatként beterjesztett számlák esetében;

KÉRI

a Tanács tagállamait és a Tanácson kívüli tagállamokat, valamint a vám- és gazdasági uniókat, melyek ezt az ajánlást elfogadják, hogy tájékoztassák a főtitkárt erről és az ajánlás alkalmazásának kezdőnapjáról és feltételeiről. A főtitkár továbbítja ezt az információt az érintett államok és uniók vámigazgatási szerveihez.

--------------------------------------------------
A Bizottság határozata

(1983. február 1.)

a friss hús egyes harmadik országokból történő behozatalára vonatkozó állat-egészségügyi feltételekről és a szükséges állatorvosi bizonyítványokról

(83/70/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [1] és különösen annak 16. és 28. cikkére,

mivel a 78/693/EGK [2], a 78/694/EGK [3], a 78/695/EGK [4], a 79/238/EGK [5], a 79/543/EGK [6], a 79/544/EGK [7], a 81/526/EGK [8], a 81/545/EGK [9], a 81/546/EGK [10] és a 81/547/EGK [11] bizottsági határozatok meghatározzák a friss hús Argentínából, Brazíliából, Uruguayból, Paraguayból, Spanyolországból, Chiléből, Svájcból, Bulgáriából, Ausztriából és Jugoszláviából történő behozatalára vonatkozó állat-egészségügyi feltételeket és a szükséges állatorvosi bizonyítványokra vonatkozó követelményeket;

mivel a fenti határozatokban, a Közösségen belüli kereskedelemre vonatkozó feltételekkel összhangban, egyes tagállamok tekintetében különleges feltételek kerültek meghatározásra; mivel a Tanács a 82/893/EGK irányelvvel [12] hozzájárult e különleges feltételek alkalmazásának meghosszabbításához;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) Az Argentínára, Brazíliára és Uruguayra vonatkozó 78/693/EGK, 78/694/EGK és 78/695/EGK határozatok 2. cikkében az "1982. december 31" időpont helyébe az "1983. december 31" időpont lép.

(2) Az Argentínára, Brazíliára, Uruguayra, Paraguayra, Spanyolországra, Chilére és Svájcra vonatkozó 78/693/EGK, 78/694/EGK, 78/695/EGK, 79/238/EGK, 79/543/EGK, 79/544/EGK és 81/526/EGK határozatok 4. cikke helyébe a következő szöveg lép:

"4 cikk

E határozatot felül kell vizsgálni a ragadós száj- és körömfájás elleni Közösségen belüli védekezésre és e betegség felszámolására vonatkozó közösségi szabályokhoz történő hozzáigazítása érdekében."

(3) Az Bulgáriára, Ausztriára és Jugoszláviára vonatkozó 81/545/EGK, 81/546/EGK és 81/547/EGK határozatok 4. cikke helyébe a következő szöveg lép:

"4. cikk

E határozatot felül kell vizsgálni a ragadós száj- és körömfájás, valamint a sertéspestis elleni Közösségen belüli védekezésre és e betegségek felszámolására vonatkozó közösségi szabályokhoz történő hozzáigazítása érdekében."

2. cikk

Ennek a határozatnak a tagállamok a címzettjei.

Kelt Brüsszelben, 1983. február 1-jén.

a Bizottság részéről

Poul Dalsager

a Bizottság tagja

[1] HL L 302., 1972.12.31., 28. o.

[2] HL L 236., 1978.8.26., 19. o.

[3] HL L 236., 1978.8.26., 29. o.

[4] HL L 236., 1978.8.26., 37. o

[5] HL L 53., 1979.3.3., 33. o.

[6] HL L 146., 1979.6.14., 18. o.

[7] HL L 146., 1979.6.14., 24. o.

[8] HL L 196., 1981.7.18., 19. o.

[9] HL L 206., 1981.7.27., 1. o.

[10] HL L 206., 1981.7.27., 7. o.

[11] HL L 206., 1981.7.27., 15. o.

[12] HL L 378., 1982.12.31., 57. o.

--------------------------------------------------